ddrg/super_eurlex huggingface dataset:
(5)

Da bi spodbudili naložbe v prednostne ukrepe, ki jih je Komisija opredelila v svojem pismu z dne 6. decembra 2010 (3), v katerem je napovedala, da bo projektom, ki so potrebni zaradi izvajanja Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike (4), namenjena prednost in obenem višje stopnje prispevkov, in zaradi negativnega učinka finančne krize na proračune držav članic, mora za izdatke v zvezi z avtomatizacijo in upravljanjem podatkov, sistemi za elektronsko zapisovanje in poročanje, elektronskimi napravami za snemanje in poročanje in sistemi za spremljanje plovil ter v zvezi s sledljivostjo in nadzorom moči motorjev veljati visoka stopnja sofinanciranja v okviru omejitev iz člena 15 Uredbe (ES) št. 861/2006.
(12)

Po razpoložljivih podatkih so 31. decembra 2009 dokazane rezerve nafte in plina v svetu znašale 385,58 milijarde standardnih kubičnih metrov ekvivalenta nafte (v nadaljnjem besedilu: Sm3 (oe)) (8). Dne 1. januarja 2010 so skupne dokazane rezerve nafte in plina v Italiji malo presegle 0,205 milijarde Sm3 (oe) (9) oziroma nekoliko več kot 0,05 %. Pri tem mora biti delež posameznih naročnikov, ki delujejo v Italiji, še nižji. Po razpoložljivih podatkih obstaja med dokazanimi rezervami nafte in plina ter načrtovano proizvodnjo neposredna povezava. Zato nobeden od razpoložljivih podatkov ne kaže, da bi bil tržni delež posameznih naročnikov, ki delujejo v Italiji, bistveno drugačen, če bi ga izmerili glede na pričakovano proizvodnjo in ne glede na dokazane rezerve. Glede na povezave med dokazanimi rezervami in dejansko proizvodnjo se lahko ta dejstva razumejo tudi kot pokazatelj stanja konkurence na zadevnem trgu.
SL Uradni list Evropske unije L 140/56

SKLEP KOMISIJE

z dne 26. maja 2011

o prilagoditvi korekcijskih koeficientov, ki se uporabljajo od 1. februarja 2010, 1. marca 2010, 1. aprila 2010, 1. maja 2010 in 1. junija 2010 za osebne prejemke uradnikov, začasnih uslužbencev in pogodbenih uslužbencev Evropske unije, napotenih v tretje države

(2011/313/EU)

EVROPSKA KOMISIJA JE –

ob upoštevanju Pogodbe o delovanju Evropske unije in zlasti člena 336 Pogodbe,

ob upoštevanju kadrovskih predpisov Evropskih skupnosti in pogojev za zaposlitev drugih uslužbencev teh skupnosti, določenih z Uredbo Sveta (EGS, Euratom, ESPJ) št. 259/68 (1), ter zlasti drugega odstavka člena 13 Priloge X h kadrovskim predpisom,

ob upoštevanju naslednjega:

(1) Z Uredbo Sveta (EU) št. 768/2010 (2) so bili na podlagi prvega odstavka člena 13 Priloge X h kadrovskim predpisom določeni korekcijski koeficienti, ki se od 1. julija 2009 uporabljajo za osebne prejemke, ki se v valuti države napotitve izplačajo uradnikom, začasnim uslužbencem in pogodbenim uslužbencem Evropske unije, ki delajo v tretji državi.

(2) V skladu z drugim odstavkom člena 13 Priloge X h Kadrovskim predpisom je treba od 1. februarja 2010, 1. marca 2010, 1. aprila 2010, 1. maja 2010 in 1. junija 2010 prilagoditi nekatere od teh korekcijskih koeficientov, potem ko se je v nekaterih tretjih državah, ob upoštevanju statističnih podatkov, ki so na voljo Komisiji, razlika med življenjskimi stroški, izmerjena na podlagi korekcijskega koeficienta in ustreznega menjalnega tečaja, povečala za več kot 5 % (od zadnje določitve korekcijskih koeficientov ali od njihove prejšnje prilagoditve s Sklepom Komisije 2010/790/EU (3) –

SPREJELA NASLEDNJI SKLEP:

Člen 1

Korekcijski koeficienti za osebne prejemke, ki se uradnikom, pogodbenim uslužbencem in začasnim uslužbencem Evropske unije, ki delajo v tretji državi, izplačujejo v valuti države napotitve, se prilagodijo za nekatere države, ki so navedene v Prilogi. Ta vsebuje pet mesečnih razpredelnic, v katerih so navedene zadevne države in datumi začetka zaporedne uporabe za vsako od njih (1. februar 2010, 1. marec 2010, 1. april 2010, 1. maj 2010 in 1. junij 2010).

Menjalni tečaji, ki se uporabljajo za izračun teh osebnih prejemkov, so določeni v skladu z izvedbenimi določbami finančne uredbe in ustrezajo različnim datumom iz prvega odstavka.

Člen 2

Ta sklep začne veljati prvi dan meseca, ki sledi mesecu objave v Uradnem listu Evropske unije.

V Bruslju, 26. maja 2011 Za Komisijo V imenu predsednika Catherine ASHTON Podpredsednica

(1) UL L 56, 4.3.1968, str. 1.

(2) UL L 228, 31.8.2010, str. 1.

(3) UL L 336, 21.12.2010, str. 50.
(8)

Industrija Unije je navedla, da se ne strinja s sprejetjem ponujene zaveze, zlasti ne z določenimi minimalnimi uvoznimi cenami. Trdila je, da so cene zeolita A v prahu odvisne od stroškov surovin, zlasti kavstične sode, in energije ter da bodo tržne cene predvidoma narasle. V zvezi s tem je treba opozoriti, da razpoložljive informacije o razvoju proizvodnih stroškov (ki vključujejo stroške surovin in energije) potrjujejo, da je bil razvoj premosorazmeren. Informacije, zbrane med preiskavo, kažejo, da se cene glavnih surovin niso bistveno spremenile, razen cen kavstične sode sredi leta 2009, vendar se je to gibanje popravilo proti koncu leta 2009, ko so se cene vrnile na dolgoročno povprečje. Energija poleg tega ni vhodna surovina in je ni bilo mogoče povezati z minimalnimi uvoznimi cenami. Industrija unije je oporekala, ali je mogoče bosanskega proizvajalca izvoznika in njegovo povezano družbo v Uniji šteti za zanesljiva ob upoštevanju njunega finančnega položaja. Vendar ni bila predložena nobena konkretna in preverljiva informacija, ki bi potrdila to trditev. Izražen je bil tudi dvom v verodostojnost navedenih strani, ker naj bi pri uvozu zadevni izdelek deklarirali pod različnimi oznakami KN. V zvezi s tem je treba opozoriti, da je zadevni izdelek trenutno uvrščen v oznako KN ex 2842 10 00 ter da družbi, ki ponujata zavezo, ne izvajata carinske deklaracije. Trdilo se je tudi, da bi bosanski proizvajalec izvoznik v Uniji lahko prodajal druge izdelke, s čimer bi povečal tveganje navzkrižne kompenzacije, ter da bi povezana družba v Uniji lahko zagotovila kompenzacijo svojim strankam Unije pri prodaji izdelka po minimalnih uvoznih cenah. V zvezi s tem je treba opozoriti, da Komisija ni ustvarila nobenega sistemskega tveganja navzkrižne kompenzacije, zlasti ker so trg in stranke zeolita A v prahu jasno opredeljene. Stranke, ki kupijo zeolit A v prahu dejansko ne kupijo nobenega drugega izdelka, ki ga proizvaja družba Alumina d.o.o. Zvornik, ker poslujejo na popolnoma različnih trgih od strank, ki kupijo druge izdelke. V zvezi s tem je treba poudariti, da se bodo vse strani, ki jih zadeva ta ponujena zaveza, pozorno spremljale. Industrija Unije je prav tako navedla, da ponujena zaveza ni bila predložena v časovnem obdobju, ki ga predvideva osnovna uredba. V zvezi s tem je treba opozoriti, da je bila ponudba predložena v časovnem obdobju, ki ga predvideva člen 8(2) osnovne uredbe. Industrija Unije je predložila nekaj dodatnih pripomb v zvezi z metodo izračuna minimalne uvozne cene in spremljanjem take zaveze, ki pa se niso štele za relevantne ali utemeljene, ker je Komisija zagotovila, da so predlagane minimalne uvozne cene v skladu z upravnimi praksami, ki jih ima pri ponujanju zavez.
(5)

Združeno kraljestvo je ocenilo dodatne podatke, ki jih je predložil vlagatelj, in pripravilo dodatno poročilo. Navedeno poročilo je 7. oktobra 2009 predložilo Evropski agenciji za varnost hrane (v nadaljnjem besedilu: Agencija) in Komisiji. Agencija je dodatno poročilo poslala v presojo drugim državam članicam in vlagatelju ter Komisiji predložila prejete pripombe. V skladu s členom 20(1) Uredbe (ES) št. 33/2008 in na zahtevo Komisije je Agencija 29. julija 2010 Komisiji predstavila svoj sklep o diklobenilu (6). Osnutek poročila o oceni, dodatno poročilo in sklep Agencije so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 11. marca 2011 v obliki poročila Komisije o pregledu diklobenila.
(3)

Ta pogajanja so se zaključila in Sporazum v obliki izmenjave pisem med Evropsko unijo in Argentinsko republiko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamih ugodnosti Republike Bolgarije in Romunije v okviru njunega pristopa k Evropski uniji (v nadaljnjem besedilu: Sporazum) je bil parafiran 22. septembra 2010.
(6)

V skladu s členom 3 Protokola (št. 21) o stališču Združenega kraljestva in Irske glede območja svobode, varnosti in pravice, priloženega Pogodbi o Evropski uniji in Pogodbi o delovanju Evropske unije, Združeno kraljestvo in Irska sodelujeta pri sprejetju in uporabi tega sklepa.
(5)

V teh okoliščinah je dvanajst držav članic, in sicer Danska, Nemčija, Estonija, Francija, Litva, Luksemburg, Nizozemska, Poljska, Slovenija, Finska, Švedska in Združeno kraljestvo, na Komisijo naslovilo dopise z dne 7., 8. in 13. decembra 2010, v katerih so navedle, da želijo vzpostaviti okrepljeno medsebojno sodelovanje na področju uvedbe enotnega patentnega varstva na podlagi obstoječih predlogov, ki so jih te države članice podprle med pogajanji, ter da bi morala Komisija v ta namen Svetu predložiti predlog. Zahteve so bile potrjene na zasedanju Sveta 10. decembra 2010. Medtem je trinajst dodatnih držav članic, namreč Belgija, Bolgarija, Češka, Irska, Grčija, Ciper, Latvija, Madžarska, Malta, Avstrija, Portugalska, Romunija in Slovaška, na Komisijo naslovilo pisma, v katerih so izrazile željo sodelovati v predvidenem okrepljenem sodelovanju. Okrepljeno sodelovanje je skupno zahtevalo petindvajset držav članic.
(5)

V skladu s členom 32(6) Uredbe (ES) št. 1290/2005 se lahko države članice odločijo, da postopka izterjave ne bodo izvajale. Takšno odločitev je mogoče sprejeti le, če je skupna vsota že obstoječih in verjetnih stroškov izterjave višja od zneska izterjave ali če izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalno zakonodajo. Če je bil ta sklep sprejet v štirih letih po prvi upravni ali sodni ugotovitvi ali v osmih letih, če je izterjava v postopku pred nacionalnimi sodnimi organi, se 100 % finančnih posledic neizterjave krije iz proračuna EU. V poročilu iz člena 32(3) Uredbe (ES) št. 1290/2005 so navedeni zneski, za katere so se države članice odločile, da jih ne bodo izterjale, in razlogi za takšno odločitev. Ti zneski niso v breme državam članicam in se zato krijejo iz proračuna EU. Ta sklep je ne glede na prihodnje sklepe o uskladitvi v skladu s členom 32(8) navedene uredbe.
(1)

Komisija je v imenu Evropske unije dosegla Sporazum med Evropsko unijo in Švicarsko konfederacijo o pogojih za sodelovanje Švicarske konfederacije v programu „Mladi v akciji“ in akcijskem programu na področju vseživljenjskega učenja (2007–2013) (v nadaljnjem besedilu: Sporazum), ki sta bila uvedena s sklepoma št. 1719/2006/ES (1) in št. 1720/2006/ES (2) Evropskega parlamenta in Sveta z dne 15. novembra 2006.
(c)

ali je bil bonus iz točk 7 in 8 dela C Priloge V k Direktivi 2009/28/ES in točk 7 in 8 dela C Priloge IV k Direktivi 98/70/ES uporabljen pri izračunu vpliva pošiljke na toplogredne pline iz točke 1 dela C Priloge V k Direktivi 2009/28/ES in točke 1 dela C Priloge IV k Direktivi 98/70/ES;
SL Uradni list Evropske unije L 18/2

SKLEP SVETA

z dne 8. novembra 2010

o podpisu Protokola k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije, v imenu Unije in o njegovi začasni uporabi

(2011/34/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti členov 114, 168, 169, 172, člena 173(3), 188 in 192 v povezavi s členom 218(5) in prvim pododstavkom člena 218(8) Pogodbe,

ob upoštevanju predloga Evropske komisije,

ob upoštevanju naslednjega:

(1) Svet je 18. junija 2007 pooblastil Komisijo za pogajanja o Protokolu k Sporazumu o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani (1) o Okvirnem sporazumu o splošnih načelih za sodelovanje Ukrajine v programih Unije (v nadaljnjem besedilu: Protokol).

(2) Pogajanja so bila po mnenju Komisije uspešno zaključena.

(3) Evropska unija je zaradi začetka veljavnosti Lizbonske pogodbe 1. decembra 2009 nadomestila in nasledila Evropsko skupnost.

(4) Protokol bi bilo treba s pridržkom njegove poznejše sklenitve podpisati v imenu Unije.

(5) Do zaključka postopkov, potrebnih za njegovo sklenitev, bi bilo treba Sporazum v skladu s členom 10 Protokola uporabljati začasno –

SPREJEL NASLEDNJI SKLEP:

Člen 1

Podpis Sporazuma o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami na eni strani ter Ukrajino na drugi strani o Okvirnem sporazumu med Evropsko unijo in Ukrajino o splošnih načelih za sodelovanje Ukrajine v programih Unije (v nadaljnjem besedilu: Protokol) se odobri v imenu Unije, s pridržkom sklenitve navedenega sporazuma.

Besedilo protokola je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije, s pridržkom njegove sklenitve.

Člen 3

Protokol se začasno uporablja od datuma njegovega podpisa do zaključka postopkov, potrebnih za njegovo sklenitev.

Člen 4

Ta sklep začne veljati na dan sprejetja.

V Bruslju, 8. novembra 2010 Za Svet Predsednik M. WATHELET

(1) UL L 49, 19.2.1998, str. 3.
(1)

V prvem in četrtem pododstavku člena 3(3) Protokola (št. 36) o prehodni ureditvi, priloženega Pogodbam, je določeno, da lahko do 31. oktobra 2014 član Sveta zahteva, da se pri sprejemanju aktov s kvalificirano večino preveri, ali države članice, ki tvorijo to kvalificirano večino, predstavljajo najmanj 62 % celotnega prebivalstva Unije, izračunanih v skladu s številom prebivalstva, navedenim v členu 1 Priloge III k Poslovniku Sveta (v nadaljnjem besedilu: poslovnik).
SKLEP SVETA 2011/867/SZVP

z dne 20. decembra 2011

o spremembi Sklepa 2011/137/SZVP o omejevalnih ukrepih zaradi razmer v Libiji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 29 Pogodbe,

ob upoštevanju naslednjega:

SPREJEL NASLEDNJI SKLEP:

Člen 1

Člen 6(1a) Sklepa 2011/137/SZVP se nadomesti z naslednjim:

„1a. Vsa sredstva, drugo finančno premoženje in gospodarski viri, ki so v lasti ali jih neposredno ali posredno nadzorujeta:

(a) Libyan Investment Authority ter

(b) Libyan Africa Investment Portfolio,

in so še zamrznjeni s 16. septembrom 2011, so še naprej zamrznjeni.“
(5)

Zaradi dajanja na trg prašičjega mesa in proizvodov iz prašičjega mesa ter drugih proizvodov, ki vsebujejo prašičje meso, lahko sedanji razvoj bolezni na Sardiniji ogrozi prašičje črede v drugih italijanskih regijah in državah članicah. Zato je treba območja tveganja v Prilogi I k Odločbi 2005/363/ES razširiti na celotno regijo Sardinije. Ker pogojev iz člena 5(2)(b) Odločbe 2005/363/ES ni več mogoče izpolniti, se odstopanje, dodeljeno Italiji za odobritev pošiljanja prašičjega mesa s Sardinije na območja zunaj Sardinije, začasno prekliče. Isto velja za odstopanje, dodeljeno na podlagi člena 6 navedene odločbe glede pošiljanja proizvodov iz prašičjega mesa in drugih proizvodov, ki vsebujejo prašičje meso, s Sardinije na območja zunaj Sardinije.
2.

Priloga I k Sklepu 2011/C 69/01 se spremeni: (a) v točki 1.2. Sredstva se četrti odstavek nadomesti z naslednjim: Zneski, ki so navedeni v naslednjih poglavjih, so okvirni. V skladu s členom 90(4) izvedbenih pravil so nebistvene spremembe dovoljene za znesek, dodeljen vsakemu finančnemu mehanizmu. (b) v točki 2.1. Donacije za projekte se prvi stavek prvega odstavka nadomesti z naslednjim: Skupni okvirni znesek za donacije za projekte je ocenjen na 7 050 000 EUR. (c) v točki 2.4.1. Konference predsedstva – pravni monopol se peti odstavek nadomesti z naslednjim: V skladu s tem delovnim načrtom se bosta financirali naslednji konferenci predsedstva: „Evropski forum o politikah na področju nevroznanosti: staranje, možganska kap in Alzheimerjeva bolezen – iskanje inovativnih rešitev“, ki bo potekala novembra 2011 med poljskim predsedovanjem, in „Konferenca na visoki ravni EU o e-zdravju“, ki bo potekala maja 2012 med danskim predsedovanjem. (d) v točki 2.6. Javna naročila se prvi odstavek nadomesti z naslednjim: Skupni okvirni znesek za javna naročila je ocenjen na 15 353 028 EUR. (e) v točki 3.2.1.1. Zmanjšanje neenakosti na področju zdravstva: priprava na akcijske načrte in projekte strukturnih skladov se „Donacija za projekte“ v oklepajih po tretjem odstavku nadomesti z „Donacije za projekte“.
1.

ABBASZADEH-MESHKINI, Mahmoud

Politični direktor na Ministrstvu za notranje zadeve. Kot vodja Odbora iz člena 10 Zakona o dejavnostih političnih strank in skupin je pristojen za izdajo dovoljenj za demonstracije in druge javne prireditve ter za registracijo političnih strank. Leta 2010 je začasno ustavil dejavnosti dveh reformističnih političnih strank, povezanih z Mousavijem – Islamske iranske fronte za sodelovanje in Islamske organizacije revolucionarnih mudžahedinov. Od leta 2009 dalje dosledno in vztrajno prepoveduje vse nevladne shode in ne priznava ustavne pravice do protestov, kar je vodilo v številne aretacije miroljubnih protestnikov, v nasprotju s pravico do svobode združevanja. Leta 2009 poleg tega opoziciji ni dal dovoljenja za organizacijo žalne slovesnosti v spomin žrtvam protestov zaradi predsedniških volitev.
(3)

Z Odločbo Komisije 2004/211/ES z dne 6. januarja 2004 o uvedbi seznama tretjih držav in delov njihovega ozemlja, s katerih države članice dovolijo uvoz živih kopitarjev in semena, jajčnih celic in zarodkov vrste kopitarji, ter o spremembi odločb 93/195/EGS in 94/63/ES (3) je bil uveden seznam tretjih držav ali delov tretjih držav v primeru regionalizacije, iz katerih države članice dovolijo uvoz enoprstih kopitarjev ter semena, jajčnih celic in zarodkov enoprstih kopitarjev, v njej pa so navedeni tudi drugi pogoji v zvezi s takšnim uvozom. Navedeni seznam je v Prilogi I k navedeni odločbi. Mehika, razen zveznih držav Chiapas in Oaxaca, je trenutno na seznamu navedene priloge.
Mohamed Sa’id (tudi a) „Atom“, b) Mohamed Sa’id Atom, c) Mohamed Siad Atom).

Datum rojstva: okoli 1966. Kraj rojstva: Galgala, Somalija. Lokacija: Galgala, Somalija. Druga lokacija: Badhan, Somalija. Datum uvrstitve na seznam ZN: 12. april 2010.

Dejavnosti Mohameda Sa’ida „Atoma“ ogrožajo mir, varnost in stabilnost Somalije. Neposredno ali posredno dobavlja, prodaja ali prinaša v Somalijo orožje ali vojaški material ali skrbi za svetovanje, urjenje ali pomoč, tudi finančna sredstva in finančno pomoč, za vojaške dejavnosti in tako krši embargo na orožje. Ugotovljeno je bilo, da je med glavnimi dobavitelji orožja in streliva za operacije skupine al-Shabaab v regiji Puntland. Opisujejo ga kot voditelja milice, ki je nastala leta 2006 na vzhodu regije Sanaag v severni Somaliji. V milici je kar 250 bojevnikov, povezujejo pa jo z ugrabitvami, piratstvom in terorizmom, poleg tega pa svoje orožje uvaža sama, kar je kršitev embarga na orožje. Sile Atoma so glavne vojaške sile na območju; njihovo glavno oporišče je v bližini Galgale, drugo oporišče pa imajo v bližini mesta Badhan. Po nekaterih informacijah je Atom povezan s skupino al-Shabaab in morda dobiva navodila od voditelja skupine al-Shabaab Fu’aada Mohameda Khalafa.

Poleg tega naj bi bil Atom udeležen tudi pri preprodaji orožja v Somalijo. Po informacijah različnih virov naj bi njegove sile orožje in opremo dobivale iz Jemna in Eritreje. V poročilu iz decembra 2008 je opis šestih takih pošiljk, ki jih je priča videla v štirimesečnem obdobju na začetku leta 2008 in od katerih je bila vsaka dovolj velika, da je napolnila dva poltovornjaka z ročnim orožjem, strelivom in ročnimi raketometi. Po informacijah poslovneža iz Bossasa, ki je seznanjen s trgovino z orožjem, pošiljke, namenjene Atomu, ne pridejo na trg orožja, kar pomeni, da jih zadržijo njegove sile za lastno uporabo ali pa so poslane prejemnikom v južni Somaliji, kjer deluje al-Shabaab.

Sile Atoma so povezovali z ugrabitvijo nemškega humanitarnega delavca, ugrabitvijo dveh Somalcev v bližini mesta Bossaso in z bombnim napadom na etiopske migrante v Bossasu 5. februarja 2008, v katerem je dvajset ljudi umrlo, več kot sto pa jih je bilo ranjenih. Poleg tega je bila milica Atoma morda udeležena pri ugrabitvi nemškega para, ki so ga pirati zajeli junija 2008.
2.

Prekinitev projektov in programov v prednostnem sektorju za „preprečevanje sporov“ (razen PROJUST, PARACEM in izplačila prispevka za pokojninski sklad RVS v okviru PARSS) in prednostnem sektorju za „vodo in energijo“ (projekt vzpostavitve električnega omrežja v Bissau) ter izven prednostnih sektorjev (projekt za podporo trajnostnega upravljanja cestnega prometa in podporni program za zasebni sektor) bo odpravljena takoj po: (i) predložitvi podrobnega časovnega razporeda izvajanja zavez na področju reforme varnostnega sektorja, v skladu s časovnim načrtom ECOWAS; (ii) dokončanju, sprejetju, razglasitvi in objavi zakonodajnega okvira za reformo varnostnega sektorja, ki se pripravi s pomočjo misije SVOP Evropske unije (EU RVS); (iii) odobritvi strokovne misije za podporo reforme varnostnega sektorja in varstvo političnih akterjev, ki je bila pripravljena s pomočjo ECOWAS, CPLP in/ali drugih partnerjev, ter zagotovitvi pomoči pri njenem delovanju in (iv) pripravi, sprejetju in dejanskem začetku izvajanja nacionalnih operativnih načrtov za reformo varnostnega sektorja ter boj proti trgovini z drogami in pranju denarja.
(2)

Številni akti Unije urejajo uvoz proizvodov živalskega izvora, kot sta Direktiva Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (3), in Uredba (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (Uredba o živalskih stranskih proizvodih) (4).
(1)

Svet je s sklepoma z dne 22. novembra 2010 (2) in 7. marca 2011 (3), razen nekaterih članov in nadomestnih članov, imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 1. decembra 2010 do 30. novembra 2013.
(b)

del okraja Sredets južno od (i) točke, kjer se lokalna cesta iz Gabarja (okraj Sozopol) do Dracheva (okraj Sredets) sreča z administrativno mejo okraja Sredets na 42°18′19.82″ SZŠ/27°17′12.11″ VZD; (ii) lokalne ceste od točke, opisane v točki (i), ki vodi v Drachevo, vas Drachevo in nato nadalje cesta, ki vodi od severa Dracheva do križišča državne ceste št. 79 z državno cesto št. 53 na vzhodu vasi Sredets; (iii) državne ceste št. 53 od križišča iz točke (ii) do njenega križišča z lokalno cesto do Belile, s čimer se tvori severna meja okraja Sredets; (iv) lokalne ceste od njenega križišča z državno cesto št. 53 v okraju Sredets iz točke (iii), ki se nadaljuje proti severozahodu do vasi Belila in do mostu navedene ceste čez reko Sredetska, vzhodno od vasi Prohod in vključno z vasjo Prohod; (v) reke Sredetska iz njenega presečišča z lokalno cesto, ki vodi od Prohoda do Bistretsa do točke, kjer se navedeni rokav reke, ki vodi do vasi Oman (okraj Bolyarovo), sreča z mejo okraja Bolyarovo na 42°16′57.78″ SZŠ/26°57′33.54″ VZD.